***Oppenheimer*** je americký životopisný triler z roku 2023 o Robertovi Oppenheimerovi, jadrovom fyzikovi, ktorý sa podieľal na vývoji prvých jadrových zbraní v rámci projektu Manhattan. Film napísal, produkoval a režíroval Christopher Nolan, ktorý si ako inšpiráciu zobral biografickú knihu o Oppenheimerovi *American Prometheus*. V hlavných rolách sa predstavili Cillian Murphy, Emily Blunt, Matt Damon, Robert Downey Jr. Florence Pugh, Josh Hartnett, Casey Affleck, Rami Malek a Kenneth Branagh.

Natáčanie filmu bolo oznámené v septembri 2021, keď spoločnosť Universal Pictures vyhrala výberové konanie. Natáčanie začalo koncom februára 2022 a skončilo v máji toho istého roku. Film bol natáčaný v kombinácii veľkoformátového farebného a čiernobieleho filmu IMAX 65 a 65 mm. Rovnako ako vo svojich predchádzajúcich filmoch použil Nolan rozsiahle praktické efekty a minimum CGI.

Premiéra filmu Oppenheimer sa uskutočnila 11. júla 2023 v Paríži a do kín bol v Spojenom kráľovstve a Spojených štátoch uvedený 21. júla 2023, na Slovensku už o deň skôr, a to 20. júla. Jeho súbežné vydanie s filmom Barbie od Warner Bros. bolo katalyzátorom kultúrneho fenoménu „Barbenheimer", ktorý navodil divákov pozrieť si oba filmy. Film celosvetovo zarobil viac ako 960 miliónov dolárov a stal sa tretím najlepšie zarábajúcim filmom roku 2023, najlepšie zarábajúcim filmom súvisiacim s druhou svetovou vojnou a najlepšie zarábajúcim životopisným filmom. Pre sexuálne scény, nahotu a samovraždu je film na Slovensku neprístupný divákom mladším ako 15 rokov.

Spomedzi mnohých ocenení bol *Oppenheimer* zaradený medzi desať najlepších filmov roku 2023 americkou neziskovou oranizáciou filmových entuziastov *National Board of Review* a americkým filmovým inštitútom. Na 81. ročníku Zlatých glóbusov získal 5 ocenení (vrátane najlepšieho filmu – dráma), sedem víťazstiev na 77. ročníku filmové ceny Britskej akadémie (vrátane najlepšieho filmu), ako aj 13 nominácií na 96. ročníku udeľovaní cien akadémie, z ktorých získal sedem za najlepší film, najlepšiu réžiu, najlepšieho herca za Murphyho, najlepší herec vo vedľajšej úlohe za Downey Jr. najlepší filmový strih, najlepšiu kameru a najlepšiu pôvodnú hudbu.

Obsadenie
---------

* Cillian Murphy ako Robert Oppenheimer
* Emily Bluntová ako Katherine „Kitty" Oppenheimerová
* Matt Damon ako Leslie Groves
* Robert Downey Jr. ako Lewis Strauss
* Florence Pughová ako Jean Tatlock
* Josh Hartnett ako Ernest Lawrence
* Casey Affleck ako Boris Pash
* Rami Malek ako David Hill
* Kenneth Branagh ako Niels Bohr

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Film začína ukážkami z Oppeneheimerovej mladosti, pokuse otráviť svojho učiteľa a tiež prvé stretnutie s Nielsom Bohrom. Pokračuje jeho príchodom do Princetonu a prakticky celý film je prelínaný ukážkami z jeho procesu pred komisiou AEC a tiež vypočúvaním Lewisa Straussa pred senátom na funkciu ministra hospodárstva vo federálnej vláde (scény z pohľadu Straussa sú natočené čiernobielo). Oppenheimer začína vyučovať kvantovú fyziku na univerzite v Berkley, kde sa ubjavujú jeho ľavicové názory, spozná sa s Jean Tatlockovou, členkou komunistickej strany USA, s ktorou mal pomer. Spozná sa taktiež so svojou budúcou ženou Katherine.

V roku 1942 požiada plukovník, neskôr generál, Leslie Groves Oppenheimera aby viedol projekt Manhattan, s čím nakoniec súhlasí. Pokračuje vo vyvíjaní zbraní, a tiež rieši závažné otázky spojené s jeho minulosťou, ponukou na poskytnutie informácií Sovietskemu zväzu. To rázne odmietne a nahlási, ale pri tom klame čo mu pohorší počas vypočúvania pred komisiou AEC. Po tom, čo je nacistické Nemecko porazené, je veľa vedcov v projekte Manhattan proti ďalšiemu výskumu čo Oppenheimer odmieta. Akonáhle je úspešne vykonaný test Trinity, sú nálože odvezené armádou na použitie v Japonsku. Oppenheimer začína pociťovať výčitky avšak nedáva ich veľmi najavo.

Oppenheimer sa stretne s prezidentom Harrym Trumanom a hovorí mu, že cíti krv na rukách. Prezident ho vysmeje a nazve „ufňukancom". Film pokračuje zábermi jeho vypočúvania pred komisiou AEC a tiež vypočúvaním Lewisa Straussa pred senátom. Oppenheimer je nakoniec komisiou AEC vyhlásený za lojálneho občana USA ale bezpečnostná previerka mu udelená nie je. Proti Lewisovi Straussovi pred senátom vypovedal David Hill a odhalil plán na verejné zničenie Oppenheimera odobratím mu bezpečnostnej previerky a zriadením značne nespravodlivého procesu pred komisiou z motívu osobnej pomsty. Následkom toho senát zamietol vymenovanie Lewisa Straussa na funkciu vo federálnej vláde.

 Opis zápletky alebo rozuzlenia príbehu sa tu končí.

Referencie
----------

1. ↑  KÚDELOVÁ, Kristína. Oppenheimer ovládol Oscary. Ale musel prísť Ken v ružovom kostýme, aby z toho bola aj šou. *SME* (Bratislava: Petit Press), 2024-03-10. Dostupné online [cit. 2024-03-11]. ISSN 1335-4418.
2. ↑   *Cillian Murphy Confirmed to Star As J. Robert Oppenheimer In Christopher Nolan’s Next Film At Universal, Film Will Bow in July 2023* [online].. Dostupné online. (po anglicky)
3. ↑   *Emily Blunt In Talks To Join Christopher Nolan’s Next Film ‘Oppenheimer’ At Universal* [online].. Dostupné online. (po anglicky)
4. 1 2   *Robert Downey Jr. And Matt Damon Latest Stars To Join Christopher Nolan’s ‘Oppenheimer’* [online].. Dostupné online. (po anglicky)
5. 1 2   *Florence Pugh, Rami Malek, Benny Safdie Join Christopher Nolan’s ‘Oppenheimer’ (Exclusive)* [online].. Dostupné online. (po anglicky)
6. ↑   *Christopher Nolan’s ‘Oppenheimer’ Releases Moody First Look, Kenneth Branagh Joins Cast* [online].. Dostupné online. (po anglicky)
7. ↑   *Oppenheimer Set Photos Reveal Casey Affleck Is Cast In New Nolan Movie* [online]. ScreenRant, [cit. 2023-07-12]. Dostupné online.
8. ↑   *Christopher Nolan’s ‘Oppenheimer’ Gets First-Look Photo As Kenneth Branagh Joins Cast* [online].. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Oppenheimer (film)**

Externé odkazy
--------------

* *Oppenheimer* v Česko-Slovenskej filmovej databáze
* *Oppenheimer* v Internet Movie Database (po anglicky)
* *Oppenheimer* v Kinoboxe

Zdroj
-----

*Tento článok je čiastočný alebo úplný preklad článkov Oppenheimer (film) na českej Wikipédii a Oppenheimer (film) na anglickej Wikipédii.*